**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** Poslanci Národnej rady Slovenskej republiky.

**2. Názov návrhu právneho predpisu:** Návrh zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

a) nie je upravená v práve Európskej únie

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**Doložka vybraných vplyvov**

**A.1. Názov materiálu:** Návrh zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3, Sociálne vplyvy  – vplyvy na hospodárenie obyvateľstva,  -sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie | X |  |  |
| 5. Vplyvy na informatizáciu spoločnosti |  | X |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Analýza vplyvov**

**A. 3. 1. Vplyvy na rozpočet verejnej správy**

V tabuľke vplyvov uvádzame žiadne vplyvy na rozpočet verejnej správy, nakoľko podľa metodiky ESA 2010 sú súčasťou verejných príjmov a výdavkov len eurofondy, ktoré využijú verejné subjekty.

Očakávame úspory vyplývajúce z odstránenia dotácie z fondov EÚ. Očakávame tiež úspory u občanov – konečných odberateľov, keďže výroba elektriny z obnoviteľných zdrojov nie je dotovaná zo štátneho rozpočtu, ale formou doplatku v cene elektriny platenej konečnými odberateľmi na základe rozhodnutia Úradu pre reguláciu sieťových odvetví. (Viď stanovisko Ministerstva financií Slovenskej republiky zo dňa 27. 5. 2016 č. MF/014875/2016-411.)

Dotácie vytvárajú podmienky, ktoré vedú k deformáciám trhu s energiami a zároveň zvyšujú cenu elektrickej energie pre spotrebiteľov. Dotácie na podporu využívania dendromasy na energetické účely boli poskytované z EÚ fondov. Spolu bolo v rokoch 2004-2012 investovaných do podpory využívania dendromasy na energetické účely len v Prešovskom a Košickom kraji takmer 56 mil. EUR od konečných odberateľov a fondov EÚ.

1. **3. 2. Vplyvy na životné prostredie.**

Na Slovensku podľa satelitného snímkovania Global Forest Watch ubudlo od roku 2000 760 km2 lesov a v súčasnej dobe sa ťaží takmer 4 milióny m3 dreva na energetické účely, pričom udržateľná ťažba všetkého dreva je na lesných a nelesných plochách 5,8 – 6 miliónov m3 dreva. Vzhľadom na skutočnosti uvedené v dôvodovej správe možno očakávať významné zníženie tlaku na ťažbu drevnej hmoty za účelom jej štiepkovania a spálenia v biomasových elektrárňach, a teda aj zastavenie prebiehajúceho odlesňovania krajiny.

**A.4. Alternatívne riešenia**

Nepredkladajú sa.

**A.5. Stanovisko gestorov**

Bezpredmetné